Maximilian Schachmann

Maximilian Schachmann (født 9. januar 1994 i Berlin) er en tysk syklist som konkurrerer i landeveissykling for Bora - hansgrohe. Han vant Paris–Nice 2020 og den 18. etappen av Giro d'Italia 2018.

Under EM i landeveissykling 2018 i Brno tok han EM-bronse på tempo, bak belgiske Victor Campenaerts og spanske Jonathan Castroviejo.

Schachmann var en del av Quick-Step-laget som tok VM-gull på lagtempo under VM i landeveissykling 2018 i Innsbruck.

Under det tyske mesterskapet i Sachsenring 2019 ble han nasjonal mester i landeveisritt foran Marcus Burghardt og Andreas Schillinger.

Referanser

Eksterne lenker 
 

Tyske syklister
Tyske mestere
Deltakere for Tyskland under Sommer-OL 2020
Syklister under Sommer-OL 2020
Personer fra Berlin
Etappevinnere i Giro d'Italia